Sunđer Bob na drugim jezicima

SunđerBob Kockalone (eng. SpongeBob SquarePants), se, naravno, kao i drugi crtaći, emituje i u drugim zemljama osim Amerike i Srbije. U svakoj zemlji ovaj lik se drugačije zove, a ove su navedena imena na najpoznatijim i najrasprostranjenijim jezicima u svetu.

Nemačka
U Nemačkoj, SunđerBob Kockalone naziva se SpongeBob Schwammkopf, a glas mu je posuđivao Santiago Ziesmer. Emitirao se od 26. augusta 2002. do 2009. na Super RTL-u. Patriku, gospodinu Krabi, Karen, Sandy, Planktonu i još nekim likovima se ime nije promenilo, ali zato Lignjoslavu jeste. Na nemačkom jeziku Lignjoslav se zove Thaddäus Tentacles, a na engl. Squidward. Triton se zove Meerjungfraumann, a Školjka-boy Blaubarschbube. Ukleti Holanđanin naziva se "der fliegende Holländer", a SunđerBobova majka ima drukčije spelovanje nego na engleskom - "Margarette" umesto "Margaret". Kebine pljeske su "Krabbenburger", a restoran "Keba Kraba" je "Krosse Krabbe".

Španija
U Španiji i Latino Americi, SunđerBob je poznat kao Bob Esponja. Emitira se na Nickelodeonu i Canal 5. Gotovo da svi likovi imaju izmenjena imena: SunđerBobovo puno ime na španskom jeziku je "Bob Esponja Pantalones Cuadrados". Njegovi najbolji prijatelji na španskom se zovu "Patricio Estrella" (Patrik Zvezda) i Arenita Mejillas (Sandy Obraščić). Lignjoslav je Calamardo Tentaculos. Gospodin Kraba naziva se Señor Cangrejo, a njegov kćerka Perla Cangrejo. Gary i Plankton imaju ista imena. Tritonu su Španci dodali "Man" - pa je postao Triton Man, a njegov suborac Školjka-boy dobio je ime Chico Percebe. Ukleti Holanđanin je "Holandes Errante", a Kebina pljeska je "Burger Cangreburguer".

Rusija
U Rusiji, SunđerBob se zove Губка Боб Квадратные Штаны (Gubka Bob Kvadratnyye Shtany). Svi drugi likovi imaju ista imena kao i na engleskom. U Rusiji se SunđerBob emitira od 1. septembra 2003. na kanalu TNT.

Finska
U Finskoj, SunđerBob je potpuno izmenjen. Verovali ili ne, na finskom se SunđerBob Kockalone zove "Paavo Pesusieni". Njegovi drugari takođe imaju posve drugačija imena: Patrik Zvezda je Patrik Tähtönen (drugačije se speluje - nema slova 'c' u imenu), Lignjoslav je Jalmari Kalmari, Evgenije Einari Rapu, njegova kći Biserka je Helmi Rappu, a Sendi je Sanna. SunđerBobov puž, Gari ima zamenjeno početno slovo imena pa je tako Kari. Plankton ima novo ime, Sulevi, dok se na drugim jezicima zove Sheldon. Planktonova žena, Karen, zove se Kaarina (nije ono što mislite). Triton je Merenneitomies, a njegov suborac se zove Merirokkopoika (Školjka-boj). SunđerBobova učiteljca je Rouva Pöhö, a zli Ukleti Holanđanin naziva se Lentävä hollantilainen. Koralovo ima jako smešan naziv - Tangala.

Francuska
U Francuskoj se Sunđer Bob zove Bob l'éponge. Njegov najbolji prijatelj je Patrick Étoile de mer. Mrzovoljni Lignjoslav je Carlo Tentacule, a Evgenije iz engl. Eugene prelazi u "Eugène" (menja se naglasak). Sandy se isto zove, ali se preziva Écureuil. Plankton, Gari i Biserka imaju ista imena kao i na engleskom.

Grčka
U Grčkoj je SunđerBob nazvan Μπομπ Σφουγγαράκης (Bob Sfoungaráki̱s). Šest epizoda je emitovano u Grčkoj pre nego u SAD-u. Drugi likovi nazvani su: Πάτρικ Αστέρης (Pátrik Astéri̱s, Patrik Zvezda), Ευγένιος Καβούρης (Ev̱génios Kavoúri̱s, Evgenije Kraba), Κα Παφ (Ka Paf, Gospođa Pufna), Πέρλα (Pérla, Biserka), Καλαμάρης (Kalamári̱s, Lignjoslav), Κάρεν (Káren, Karen) i Σέλντον Πλανκτόν (Sélnton Plan'któn, Plankton).

Turska
U Turskoj naš se junak naziva SüngerBob KareŞort ili SüngerBob KarePantalon. Njegovi drugari su Patrick Yıldız (Patrik Zvezda), Squidward Dokunaç (Lignjoslav), Bay Yengeç (Evgenije Kraba), Bayan Puff (Gospođa Pufna), Salyangoz Gary (Gari Puž) i Cankurtaran Larry (Lari Jastog). Likovi koji nisu navedeni imaju ista imena kao na engleskom.

Poljska
Ako odete u Poljsku i čujete SpongeBob Kanciastoporty, treba da znate da je to SunđerBob Kockalone. Patrik je Patryk Rozgwiazda, Lignjoslav je Skalmar Obłynos ili Squidward Macka, Evgenije je Pan Krab, njegova kćerka je Perła Krab, Gari je Gacuś, a Sendi je Sandy Pysia.